DESPRE CLASELE AGRICOLE IN MOLDOVA 


ile onstatăm. existența proprietăţei 
| : private a solului din cele mai 
vechi utice moldovenești: rostirea 
lor nu poate da loc la nici o în- 
doială în această privință. . 

In toate uricele prin care Domnii, înce- 
pend de la Iuga, primul Domn de la care 
avem un uric, donează sai confirmă o pro- 
prietate. teritorială, formula este aproape in- 
variabil aceiași. 


Domnul dă saii întărește numita posesiune, + 


cu tot venitul nu numai persoanei de față, ci 
și copiilor săi, nepoților săi, strănepolilor săi 
şi vestrănepoţilor săi şi la tot neamul săi 
neschimbat şi nerăşuit nici odată în veci. 
Une ori după restrănepoţi mai adaoge șz /a tot 
neamul săi care i se va alege mai de aproape. 
Este evident că aici este vorba de o pro- 
prietate desăvârşită cu jus utendi ac abutendi, 
de vreme ce constatăm că pe baza unui a- 
semine uric donatorul vinde totul saă parte 
din imobilul dăruit, îl schimbă sai îl dăruiește. 
Acum se naște întrebarea: când și cum 
s'a întrodus în Moldova proprietatea privată 
a solului, care nu exista și nu putea să e- 
xiste înainte de descălecare și a cărei exi- 
stență este constatată prin cel mai vechii u- 
ric domnesc ce ne este cunoscut: uricul lui 


Iuga Vodă din 3 lunii 1374 (6882). (1) 


1) Hasdeu, /oi7ă de istorið și litteraturä. laşi 1860, 
No. 2, Pag. 41. 


Pentru a respunde la această întrebare 
este absolut necesar să reamintim împreju- 
rările, în cari s'a îndeplinit întemeierea Sta- 
tului moldovenesc. a 

La începutul Domniei lui Ludovic cel Mare 
al Ungariei, pe la 1342—43, Regele trimite 


pe Andrei Latzk, voevodul Transilvaniei, cu 


o armată puternică contra Tatarilor din Mol- 
dova cari sunt cu desăvârşire. bătuţi şi go- 
niti peste Nistru. (1) Nu mai încape îndoială 
că creștinii din Moldova, Români și Slavi 
să fi dat concursul lor oștirei ungare şi să fi 
salutat cu bucurie pe acei cari veniaii să-i 
scape de jugul barbar al Tătarilor. 

Este evident că după înfrîngerea și izgo- 
nirea duşmanilor, Latzk nu s'a putut gândi 
un moment la părăsirea în voia Tătarilor, 
saii a celui ântâi ocupant, a unei țări ca Mol- 
dova, mai mănoasă decât ori care din pro- 
vinciile întrunite sub sceptrul Regelui Ludo- 
vic. Tătarii erai învinși cu desăvârşire și po- 
pulația slavo-română, împărțită în diferite gru- 
puri fără coesiune, n'avea nici puterea nici 
voința d'a se opune unei anexiuni. 

Regii Ungariei aveaii de mult pretențiuni 
asupra Moldovei precum putem constata din 
titlul de Rex Cumaniae (2) care-l purtaii de 
la 1235. Acest titlu era justificat, în cât pri- 
veşte Moldova, până la un punct oareși-care, 
prin faptul că S&cuii formaii o parte impor- 


1) loan de Küküllö in Schwandtner, Scriptores rerum 
Fungaricarum I. 177. l 

2) P. Hunfalvy: Die Rumänen u. Thre Ansprüche. Pag. 
87 Nota 1. — Fejer VII. 4. &r. 

tantă din populaţiunea Episcopiei Cumanilor, 
care se întindea până la Siret. (1) 

“Nu putea deci, fi vorba de a părăsi Mol- 
dova fără a lua măsuri pentru ocârmuirea ci 
în numele Regelui Ludovic, și după toate 
probabilitățile s'a rânduit un Voevod spre a- 
cest sfîrșit. 

Fost-a acest voevod vre un kneaz notabil 
din locuitorii Moldovei? Fost-a el vre unul 
din numeroșii Voevozi români ce făceaii parte 
din oastea lui Latzk? Iată o enigmă ce nu 
se poate deslega până astăgi. 

Tradiţiunea naţională ne dice că ţara fiind 
pustie a fost descălecată de Dragoş care ve- 
nise din Maramureş şi cărui după ce domni 
doi ani îi succedă fiul s&i Sas. 

Despre Dragoş nu ne-a rămas nimic de- 
cât legenda; el nu este adeverit prin nici 
un document, prin nici o inscripțiune. Cro- 
nicele contimporane din ţările vecine nu fac 
nici o menţiune de el. 

Diploma Regelui Ludovic din 1365, pu- 
blicată de Fejer în extras şi în întregul de 
Şincai, ne vorbeşte de un Saaz, tatăl lui 
Balk care s'ar părea că se poate identifica 
cu Sas al tradiţiunei. 

Regele dă sirguitorului bărbat Balk, fiului 
lui Saaz, Moldovanului, Voevod Maramure- 
şian, pentru că a ținut credincios cu Regele 
în ţara Moldovenească, a fost rănit de mai 
multe ori, a perdut mai mulţi frați şi mai 
mulți servitori pentru a susține pe Rege, 
apoi a părăsit punând după spate pe 1ubiți 
părinții săi şi mai mul? frafi şi ruden ale 
sale, precum și pământurile (terras) şi drep- 
turile sale pentru a urma pe Rege în Unga- 
ria. Regele îi dă lui şi fraţilor s&i uterini 
Drag, Dragomer şi Stefan satul Kuhnya din 
Maramureş cu alte sate chemate Giod, Bo- 
ciucău, dou& Bizou, Monze, Baroş și două si- 
lişti cari se ţin de același sat Kuhnya cu 
toate folosurile lor, adecă cu apele, pădurile 
și munţii şi cu toate câte se ţin de densele 
măcar cum se chiamă, și cari aŭ venit în 
mânile Regelui de la cunoscuţii necredincioși, 
Voevodul Bogdan şi fiii s&i cari aŭ trecut pe 
ascuns în ţara Moldovenească a Regelui ți- 
indu'o spre rușinea Majestăţei Sale. 

De aici ar“resulta că Balk era Moldovan, 
căci nu numai că i se dă acest nume în di- 


1) Fejer IIL 2.154. Ibidem. 2.151.— Rogerius, Carmen 
miserabile. 


plomă dar să vede că el avea părinții săi şi 
o familie numeroasă în Moldova, şi de vre- 
me ce vedem că acei părinți ai lui Balk r&- 
mân în Moldova după ce Balk urmează cu 
trei frați pe Regele unguresc în Ungaria, 
trebue să conchidem că și Sas era Moldovan. 
Căci dacă ar fi fost din Ungaria el sar fi 
grăbit cu bună samă a se refugia peste munţi 
de teama lui Bogdan care omorise tiraneşte (1) 
pe mai mulţi din fiii lui. A trebuit ca legă- 
turile ce legaii pe Saaz cu Moldova să fie 
prea puternice, pentru ca el să nu o pără- 
sească în asemine împrejurări. 

Faptul că Saaz rămâne în Moldova după 
ce Balk cu trei fraţi urmează pe Rege în 
Ungaria, în urma victoriei lui Bogdan, ne 
aduce un argument temeinic în contra ipo- 
tesei că acest Saaz, ar fi identic cu Sas al 
tradițiunei noastre. 

Nu este admisibil, fiind date obiceiurile 
crunte ale evului mediu, mai ales în ţările 
noastre, ca Sas Voevodul Moldovei, după ce 
a fost răsturnat de Bogdan, după luptele 
crâncene purtate de fiii lui pentru Rege în 
contra lui Bogdan, să fi îndrăznit să rămâie 
în ţară după izbânda definitivă a Voevodu- 
Iu! Bogdan. Mai ales când vedem că același 
Bogdan pune să devasteze knezatele Gyula- 
falva şi Nyires a lui Gyula și a fiilor să, numai 
pentru că n'aii voit să-l urmeze în Moldova. 

Prin urmare titlul de Voevod ce se dă lui 
Szasz în diploma din 1373 (2) nu poate să 
se refere la Voevodatul Moldovei şi suntem 
siliți să convenim că n'avem cu ce scoate 
pe Dragoș şi pe Sas din domeniul legendei. 

In diplomă, Regele Ludovic dice că Balk 
a părăsit pentru a urma pe Rege în Un- 
garia bunurile şi drepturile sale din Mol: 
dova. In extrasul lui Fejer găsim expresiu- 
nea: «terrasque proprias et iura ibidem re- 
«linquendo». 

Oare acele pămînturi să fi fost ele niște 
proprietăți depline ale lui Balk sai numai 
un Knezat? | 

Ar fi putut să-i fie proprietăți desăvârșite 
numai în casul când el sai Saaz ar fi obți- 
nut în intervalul de la 1343 până la 1349 
vre un act al Regelui Ungariei conferindu-i 
sai confirmându-i acele proprietăţi. 

In Ungaria vedem Voevodi și Comiţi con- 


1) Şincai la anul 1359. 
2) Fejer IX. 4. Pag. 528. 

ferind saŭ confirmând knezate, (1) însě când 
este vorba de a preface un knezat în pro- 
prietate definitivă vedem că actul emană tot 
dď'auna de la Rege. (2) De vreme ce nu e- 
xistă nici urmă de diplome regale ungurești 
pentru proprietăți teritoriale în Moldova, tre: 
buie să conchidem că proprietatea particu- 
lară a solului nu s'a putut întroduce în a- 
ceastă ţară între 1343 și 1349, căci Voe- 
vozit exercitând puterea în numele Coroanei 
Ungare nu putea nici să confere nici să con- 
firme vre-o proprietate teritorială. 


«In acel timp Bogdan Voevod al Ro- 
«mânilor din Maramureș, adunându-și Ro- 
«mânii acelui district, a trecut pe ascuns în 
«ţara Moldovei, supusă Coroanei Ungariei, 
«dar de multă vreme nelocuită din causa ve- 
«cinătăţei Tătarilor, şi deşi fu atacat de multe 
«ori de armata Regelui, crescând marele nu- 
«měr de Români cari locuiaii acea ţară sa 
«prefăcut în «regat». (in regnum dilata est)». (3) 

Aceste sunt cuvintele cu care Ioan de Kü- 
kullo, notarul Regelui Ludovic și contimpo- 
ran prin urmare a lui Bogdan, istoriseşte 
faptul întemeierei principatului Moldovei. Din 
această relațiune se contestă astădi numai 
faptul că Moldova ar fi fost de multă vreme 
nelocuită. Această părere care mai înainte 
era împărtăşită de toţi, este astădi, și cu drept 
cuvînt, cu totul părăsită, de oare ce precum 
am vă&dut sunt destule dovezi pentru a proba 
că Moldova era locuită și că pe teritoriul 
s&ii existaii mai multe stătuleţe rudimentare. 

Un document citat pentru prima oară de 
D-l Hunvalvy (4) şi publicat în extenso de 
D-l D. A. Xenopol(5) ne permite să fixăm 
data intrărei lui Bogdan în Moldova între 
anii 1348 şi 1349. | 

Din documentul de la 1365 resumat mai 
sus constatăm că Bogdan a reușit să înte- 
meieze stăpânirea sa asupra Moldovei numai 
în urma unor lupte crâncene atât cu parti- 


1) P. Ilunfalvy Op. cit. Pag. 113. 
2) P. Hunfalvy Op. cit. Pag. 115. 
L. Pit. Op. cit. Pag. 193. Vezi și Nota 38. 

3) 1. de Küküllö in Thurocz. Cronica Hungr. Pars 
II, cap. 49. 

4) P. Hunfalvy. Op. cit. Pag. 113. 

5) D. A. Xenopol în Revista p. Istorie pe An. III. 
Vol. V. p. 167. 


sanii Regelui din Moldova precum Balk şi 
fraţii s&i, cât şi în contra armatei regale. 

Pentru a ieși învingător din aceste lupte 
a trebuit negreşit ca el să dispuie de forţe 
numeroase. Naşte întrebarea din ce se com: 
puneaii aceste forțe? Din Români veniţi cu 
dânsul din Maramureș sai din Moldoveni ? 
Pentru a putea răspunde suntem siliți să 
mai facem âncă o întrebare: 

întemeierea statului Moldovenesc fost'a oare 
resultatul unei mișcări naţionale sai numai 
opera ambiţiunei lui Bogdan? 

Noi nu credem că ne găsim în fața unei 
mişcări naţionale a Românilor, ci pur și sim- 
plu în fața resultatului ambiţiunei geniale a 
lui Bogdan. 

Dacă nașterea principatului Moldovenesc: 
ar fi fost datorită unei mișcări naţionale a 
Românilor, această mișcare n'ar fi remas cir- 
conscrisă în comitatele Maramureșului, ea sar 
fi întins asupra tuturor celor l'alte comitate 
locuite de Români şi cu atât mai mult cu 
cât nu există obstacole naturale destul de 
insemnate pentru a împiedica lăţirea unei a- 
semine mişcări între Transilvania și Mara- 
mureş sait Transilvania și Temişoara. Atât 
cronicele cât şi documentele contimporane 
sunt mute în privinţa unei participări a Ro- 
mânilor din aceste de pe urmă provincii la 
fondarea domniei moldovene. 

Mai mult încă, singurul exemplu (1) ce ne 
este păstrat a unei rumperi violente cu Re- 
gatul ungar în Transilvania, pentru a căuta 
o nouă patrie în Moldova, este din veacul al 
XV-lea, Costa, Stănciul şi Popa Volcul, knezi, 
posedaii jumătatea knezatului Riușor și Serel. 
E devastară şi dispopulară partea lor şi fu- 
gind în Moldova se uniră cu inamicii Rege- 


lui. Voevodul Transilvaniei Ladislaŭ Csák 


convoacă un tribunal la Hatzeg în anul 1435 
compus din doi-spre-dece nobili şi knezi și 
condamnă pe fugari la perderea knezatului 
lor şi îl dă altora în usufruct. (2) 

Nu este admisibil că s'ar fi putut produce 
o asemine mișcare (în Ardeal şi în Temi- 


1) D. Hăsdeu, în Columna luă Trajan pe 1874, pag. 120, 
ne maf citează casul kneazului Ladislav Lehâcescu care 
părăsi knezatul stii Baloșniţa din ţinutul Mehadiei pen- 
tru a fugi la Ladislav Basarab în Muntenia, fapt pentru care 
Regele Ludovic cel Mare ît confiscă knezatul. Însă a- 
cesta iarăşi este numai un cas isolat, şi nu vedem că 
Ladislav Lehâcescu să fi avut cu dinsul tovarăși. 

2) Fejer. XI, 503. 

șoara) fără ca să ne rămâie măcar vro mică 
urmă despre ea. 

Dar s'ar părea că chiar în Maramureș par- 
tisanii lui Bogdan nu vor fi fost în numër 
prea însemnat. 

Vedem că chiar parte din familia lui nu 
ľa urmat în răscoală și în emigrațiune, de 
oare ce resultă din documentul citat de D- 
Hunfalvy şi publicat de D-l Xenopol că chiar 
fratele lui Bogdan, luga, Voevod și el cu 
Ioan fiul lui Iuga, aŭ rămas credincioși Re- 
gelui pe când alt fii a lui Iuga, Stan, sa 
alăturat către moșu-seil. (1) 

Dacă răscoala și emigrarea ar fi fost ge- 
nerale, ar fi rămas knezatele vacante şi sa- 
tele pustii, și Regii unguri s'ar fi grăbit fără 
îndoială, a distribui acele knezate la credin- 
cioşi de ai lor ca să le populeze din noi 
dându-le privilegii în acest sens. Şi documen- 
tele ne vorbesc numai de satul Kuhnya cu 
dependenţele sale, cari aparținuse lui Bog- 
dan şi cari sunt date la 1365 de Rege lui 
Balk. (2) | 

La 1360 Regele dă lui Dragoș, fiul lui 
Gyula, pentru a r&splăti serviciile ce-i făcuse 
în expediţiunile Ungurilor în contra lui Bog- 
dan, pe lângă nobleța maghiară, niște sate 
românești (quasdam villas nostras Olachales) 
Zalatina, Hapatokfalva, Kopacsfalva, Desze- 
falva Hernesháza, Sagatogfalva cu toate ve- 
niturile lor şi chiar cu «quinquagesima» re- 
gală. (3) 

Cu bună samă că Regele nar fi dăruit 
satele lu? proprie (villas nostras), dacă ar fi 
avut disponibile bunuri de a Românilor emi- 
grați cu Bogdan. Nu se poate dice că, poate 
că tocmai acele sate dăruite lui Dragoș, fiul 
lui Gyula, erai sate rămase de la knezi ce 
trecuse în Moldova, căci în acest cas Regele 
sar fi grăbit a aminti această împrejurare în 
diplomă, precum făcu la 1365 în diploma lui 
Balk. Şi această amintire era la locul ei când 
se recompensa acel ce ajutase pe Rege în 
încercările sale contra rebelilor. 

Vedem, prin urmare, că nimic nu ne au- 
torisă a conchide că întemeierea principatu- 
lui Moldovenesc ar fi fost resultatul unei mi- 
şcări naţionale de emigrare a Românilor su- 


1) Hunfalvy loc citat. Xenopol în Revista p. Istorie 
și Archeologie loc citat. 

2) Şincai, loc cit. 

3) Fejér LX. 3. 159. 


Revista Nouă. 1]. — III. — 28,372. 


puşi Coroanei lui Sfântu Ştefan, fie din causa 
persecuţiunilor politice sai religioase, fie din 
ori-ce altă causă. 

D. Hăşdeii a demonstrat că întemeerea Sta- 
tului muntean a fost opera Basarabilor : 

«1. Până la 1180 Basarabii stăpâneaii nu- 
«mai Oltenia; 

«2. La 1180 ei dobândesc Făgărașul; 

«3. După 1180 apucă regiunea Muscelului, 
«fără care nu-i chip a mănţine o legătură te- 
«ritorială între Făgăraş şi Severin, 
< «à . ° . . . . . . 

«In acest mod între anii 1200—1210 un 
«Bas-arab, un cavaler cu cele trei capete ne- 
«gre, un teribil Vodă Negru, năvălește anume 
«din ţara Făgărașului în Muscel, și apoi gra- 
«dat asupra celor-l-alte judeţe mai în șes. (1) 

«Eacă de unde-i faimoasa descălecare din 
«Făgăraş.» 

D. Hăşdeii care cel d'ânteiă a făcut lumină 
în privința fondărei principatului muntenesc, 
nu esită a afirma că adevăratul şi singurul 
fundator al Statului moldovenesc este : 

« Maramureșeanul Bogdan, cărui i se cade 
«cu tot dreptul paternitatea voevodatului mol- 
«dovenesc.> . . . . (2) 

Ceea ce a fost resultatul muncei unei di- 
nastii pentru Muntenia, a fost opera geniului 
unui singur om pentru Moldova. 


$ 


Este deci positiv că forțele cu care Bog- 
dan știu să resiste victorios năvălirilor Rege- 
lui Ludovic, trebue să fi fost compuse în cea 
maï mare parte de Moldoveni, căci am vč- 
dut că suita sa personală, care o adusese cu 
el din Maramureş, nu putea decât să fie pu- 
țin numeroasă. 

Vrea să dică că, ela știut din capul locu- 
lui să-şi creeze un partid puternic în noua sa 
ţară şi aceasta în mod temeinic, căci îl ve- 
dem respingând toate năvălirile Ungurilor, 
cari, după mărturia cronicarului contimporan 
loan de Kiikiillo, se repetaii aproape în fie- 
care an. (3) 

Knezii, juzii şi vatamanii satelor, fiind cei 
mai cu greutate locuitori ai ţărei, nu încape 
îndoială că ei aŭ fost cei pe cari Bogdan a 


1) Hăşdeii, Jsforia critică, vol. I, pag. 110. 

2) Hăşdeii. Ibid. pag. 84. 

3) I. de Kiikiillo in Thurocz. Cron. Hungar. Pars 
III, pag. 241. 

căutat să-i câștige mai întâiii. El a trebuit 
să facă cu dînşii ceea ce Regii Ungariei fă- 
ceaŭ când voeai să resplătească serviciile unui 
lkneaz credincios ; le-a transformat knezatele 
în proprietăți ereditare desă&verșite. | 

Tot aşa se procedase și în Rusia: «Les 
«kniaz Varegues pour se procurer des parti- 
«sans de leurs usurpations d'elivrerent les terres 
«possedees par les boyards à titre d'usufruit, 
«du droit d'heritage exercé par les commu- 
«nes, leur assurerent lhérédité exclusive de 
«ces domaines dans leurs familles et les pla- 
«cèrent sur un pied d'égalité avec leurs pro- 
«pres compagnons qu’ils eurent soin de com- 
«bler de richesses.» (1) | 

Putem, fără mare trisic de a greşi, să ad- 
mitem că, în cursul domniei sale de dout- 
deci de ani, Bogdan a resplătit serviciile kne- 
zilor cari laŭ susținut în contra năvălirilor 
Regelui Ludovic, prefăcându-le knezatele în 
proprietăți, și că a recompensat asemenea 
credinţa şi vitejia Maramureșenilor ce venise 
cu el, şi în genere a celor ce-l slujise, prin 
dăruirea, cu titlu de proprietate ereditară de- 
finitivă, a knezatelor acelora ce susținuse 
causa maghiară împreună cu Balk şi cu alți 
partisani ai Ungurilor. 

Şi cu atât mai mult a trebuit Bogdan să 
urmeze ast-fel cu Moldovenii, că nu poate 
încape îndoială că Regele Ungariei, prin par- 
tisanii s&i Balk, Dragoş fiul lui Gyula și alții 
a trebuit să facă în astă privință toate făgă- 
duinţele posibile Moldovenilor. 

Conchidem deci că, greșit este Ureche 
când, la Domnia lui luga Vodă, dice între 
altele despre acest Domn că: æ început o 
«dăruire ocini prin ţară la voinicii ce făceau 
«vitejii la oşti». (2) Inceputul la făcut Bogdan 
care trebuie să fie considerat ca creatorul 
proprietăţei ereditare a solului în Moldova. 

Urmașii s&i lar fi urmat pe acea cale căci, 
de și precum vom dovedi mai departe, Mol- 
dova era mult mai locuită decât se crede, 
e foarte sigur că trebuiaii să fie într'însa şi 
întinderi nelocuite cari aŭ rămas domnești 
împreună cu numeroase sate, de vreme ce 
vedem Domnii posteriori lui Bogdan, dăru- 
ind sate și locuri domnești. 


$ 


1) J. Lelewel, Histoire de la Lithuanie et de la Ru- 
thénie, pag. 41. 

2) Cronicele României publ. de Mih. Kogălniceanu, a 
II-a edițiune, vol. I, pag. 136. | 


S'a pretins că aceste danii nu alcătuiau o 
proprietate perfectă, de vreme ce vedem pe 
donator la fie-care schimbare de domnie ve- 
nind să ceară o nouă confirmare a daniei de 
la noul Domn. 

Noi credem că formula actelor de danie 
îimprăştie ori-ce îndoială în această privinţă, 
căci uriceie ne arată că imobilul este dăruit 
saii confirmat în toată întinderea sa (cu tot 
hotarul), împreună cu tot venitul, fără nici o 
restricțiune, întregului neam al donatorului 
cât i se va alege în veci. Ce nevoie ar fi 
avut Domnii să întrebuințeze pentru un usu- 
fruct precar nişte termini aplicabili numai 
unei proprietăţi perfecte? 

Toate actele domnești de danie saŭ de 
confirmare cari le cunoaștem sunt făcute în 
mod incondiţional, afară de uricul lui Iuga, 
fără loc nici dată, publicat de D-l Kogălni- 
ceanu în Archiva Românească, în care vedem 
că Domnul dice: «Iar după viața noastră cine 
«va fi Domn în ţară ca să nu ia a noastră 
«danie şi ale noastre zapise, fără de a luy 
«vină, iar cine i-ar lua, unul ca acela ca să 
«fie blestemat de la Domnul și de la Precu- 
«rata a lui Maică, unul ca acela să fie ase- 
«mine cu toți lepădătorii ce s'aii lepădat de 
«la Dumnedei.» (1) 

Expresiunea fără de a lu? vină se referă 
la casul de înaltă trădare (xnrabnberBn) sin- 
gurul cas în care dania saii întărirea putea 
să fie răşuită;, sunt numeroase urice prin cari 
Domnii hărăzesc sate luate domnești pentru 
causă de înaltă trădare, vom cita cele urmă- 
toare: Hotin 18 Octobre 1434 (6943). Ilie 
Vv. hărăzeşte lui Stan Babici pentru credin- 
cioasele sale slujbe satele anume Sobrăneţii 
și Vascovţii care le-a perdut Mişa din causa 
trădărei sale, şi Budinţii perdut de Mihail 
Coşcievici iarăși din causă de înaltă trădare. (2) 

Suceava 24 Februar 1437 (6945). Ilie Vv. 
și cu fratele să&ii Ștefan hărăzeşte credincio- 
sului lor boier Şteful Jumatatevici, printre al- 
tele și satul Vascăuţii la Siret ce a aparținut 
Marușei, cumnatei lui Ilie care la perdut 
prin trădarea ei când a fugit în Rusia. (3) 

Petru Vv. 1576 (7084). Petru Vv. hără- 
zeşte mănăstirei Voroneţul satul Baliţia pe 


1) M. Kogălniceanu, Archiva Românească, Ed. II, 
vol. I, pag. 14. 

2) Ulianitzki op. cit. Pag. 47. No. 43. 

3) Wickenhauser Geschichte der Klöster Woronetz u. 
Putna. I. B. 2-tes Heft. Pag. I5I. 

Bașău în ţinutul Dorohoiului, ce aŭ fost al 
Săcueanului, biv paharnic, pe carele laŭ zră- 
Pădit întru viclenie când s'aŭ ridicat cu alţii 
zurba asupra capului nepotului Măriei Sale, 
Ştefan Voevod cel tînăr. (1) 

lași 1 Fevruarie 1617 (7125). Radu Vv. 
hărăzește lui Ionașco Boldescu, postelnic, sa- 
tul Venătorii în ţinutul Neamţului, care sat 
aii fost drept domnesc sub stăpânirea ocolu- 
lui tîrgului Pietrii. Și aŭ fost acel sat îna- 
inte danie şi miluire lui Kiriţă Postelnicul, 
de la Constandin Vv. carele laŭ perdut din 
viclenia lui când s'a sculat cu mulțime de Leși și 
de Cazaci cu Constantin Vv. şi aŭ venit asu- 
pra lui Ştefan Vv. Tomșa şi asupra pămîntului 
acestuia (2), 9 April 1623 (7131). Ştefan Tomşa 
Vv. hărăzeşte lui Manolaki, marele Vameş, 
pentru credincioasele sale slujbe satele Ro- 
gojenii, Visternicenii și Roșiecii pe Râut, ce 
sunt în ținutul Sorocei, cari aceste mai sus 
scrise sate aii fost a lui Balica hatmanul, şi 
el cu viclenia lui le-ai prăpădit când s'ai ri- 
dicat cu Domnul lor Constantin Vv. şi cu 
multă mulțime de Leși şi Cazaci asupra 
Măriei Sale. (3) 

Iaşi 9 Ianuarie 1720 (7228). Mihai Racoviţă 
Vv. Grozavi şi urâţi şi fără cinste sunt îna- 
intea, lui Dumnedei și la oameni, faptele cele 
rele, de a se scula cine-va asupra vecinului 
s&i, şi a-l păgubi uneltindu-i supărări şi griji 
în zadarnic, din cari fapte cu dinadinsul, pe 
ascuns apucându se, şi Ciaur în vremea noa- 
stră, în ţara Moldovei, aŭ mers în țara Un- 
gurească de aŭ înghitat pe un căpitan Frența 
de au eşit cu el în Moldova cu oști, şi aŭ 
prădat părţile din jos a Moldovei, de averi 
și lucruri împreună cu Ciaur, prădat'ai și pe 
sora noastră Maria Stolniceasa, de strae şi 
sculuri multe și blăni scumpe, după cum a- 
rată izvodu boierului rânduit de Domnia-Mea, 
lăsând'o goală şi desculță la vreme de iarnă, 
de s'aii împrumutat cu un cojoc, şi cu în- 
călțăminte de aŭ fugit pe jos pe acea vreme 
de frig din casa Dumneaei ca să scape viața 
de Ciaur. Asupra căruia Căpitan Frenţa tri- 
mis'a puternicu Împărat oști de laă înfrânt 
cu totu, și așa ţara și-a aflat odihnă și linişte; 
iar pentru păgubirile ce aŭ făcut Ciaur veci- 
nilor şi surorei noastre, socotitu-s'aii cu sfa- 


1) Teodor Codrescu, Uricar, vol. V, pag. 210. 
2) Ibid. Ibid. pag. 210. 
3) Ibid. lbid. p. 222. 

tul ţ&rei de am luat moșiile şi ţiganii Ciau- 
rului de i-am dat păgubașilor, socotit'am Dom- 
nia-Mea, de am dat din averea Ciaurului și 
sorii noastre Mariei Stolnicesei pentru pagu- 
bele ce i-ai făcut Dumnealui Ciaur, cum o- 
renduiții ne-aii încredințat de ce pagubi i-ai 
făcut Ciaur, din moșiile şi ţiganii Ciaurului, 
moșia hRădiana și Pășcanii de la ţinutul Ba- 
căului, asemenea i-am mai dat și dece sălașe 
țigani, cu osebit ispisoc ce i-am făcut, pe cari 
ocini şi țigani mai sus să aibă Dumneaci de- 
plin şi în veci să-i stăpenească ca niște lu- 
cruri drepte a Dumneaci, și după viaţa Dum- 
neaei, cine-i va fi urmaș să-i stăpînească ne- 
reciiți, despre oare-cari le-am dat Domnia-mea 
din averea Ciaurului și altor păgubași, după 
cum este cu dreptate, așa dar sai găsit cu 
cale cu sfatu ţărei, şi Domnia-Mea aseme 
nea hotărim. (1) 

Dacă casul de înaltă trădare era singurul 
pentru care o danie saii o întăritură dom- 
nească putea să fie rășuită, nu este mai pu- 
țin adevrat că imobilele dăruite saii confir- 
mate prin uric domnesc erai une ori con- 
fiscate de Domni pentru pagube reale saii 
imaginare aduse de proprietarii lor Domniei 
cum sunt cele despre cari este vorba în ur- 
mătoarele două urice: 

Huși 15 Mai 1546 (7054). Petru Vv. (Ra- 
reş) hărăzeşte Mitropoliei sale celei de jos 
din Tîrgul Romanului, jumătate sat la Ol- 
teni pe Berlad, anume Ţăpeştii cu gîrle și 
cu a patra parte din iazul Lozova; căci acea 
jumătate sat de la Țăpeşti la Olteni pe Bâr- 
lad cu gîrle şi cu a patra parte de iazul Lo- 
zova o luase fratele Măriei Sale, Bogdan 
Voevod de la Dragoş ce fusese Portar în o- 
raşul Sucevei, pentru că acel Dragoş Porta- 
rul strică un tun de mare preţ(2)... 

laşi 11 lanuarie 1588 (7096). Petru Vv. 
(Șchiopul) hărăzeşte mânăstirei de la Suce- 
vița un sat, anume Hrinceștii pe piriul Solca 
cu moară şi cu iaz pe Solca în ţinutul Su- 
cevei; care acel sat era intr'adevăr domnesc, 
rămas pentru o datorie a lui Solomon Lo- 
gofătul, când r&ămăsese dator cu 70,000 aspri, 
bani domnești din birul ținutului Sucevei. (3) 

Nu poate încape îndoială că se vor fi în- 


1) După suretul încredințat ce se află la Academia 
Română între documentele dăruite de D-l Emanoil Donici. 

2) Episcop Melchisedek, Cronica Romanului. |, p. 170. 

3) Wickenhauser, Moldawa, Il. Geschichte u. Urkun- 
den des Klosters Solka, p. 63. 

tîmplat multe casuri în cari proprietarii au 
fost deposedaţi de către Domni în mod ar- 
bitrar, căci din nenorocire în ţara noastră 
Domniele s'aii schimbat des, dar arbitrariul 
a domnit neîntrerupt. Dar de aici nu poate 
resulta că proprietăţile dăruite şi întărite prin 
urice domnești n'ar fi avut caracterul unor 
proprietăţi desăverșite. 

Argumentul de căpetenie a celor ce susțin 
că proprietăţile donate saii confirmate prin 
uricele vechilor Domni, nu eraă decât un u- 
sufruct este că altfel n'am vedé pe dona- 
tar la fie-care schimbare de Domnie alergând 
la noul Domn pentru a obţine o nouă con- 
firmare care mai era indispensabilă pentru 
validitatea ori cărui act de vândare, de schimb 
sai de împărțire de imobile. 

Vom observa ântêïu că în marea majori- 
tate a casurilor proprietarii la fie-care schim. 
bare de Domnie nu veniai la Domn pentru 
a obţine o nouă confirmare și iată câteva 
exemple în această privinţă: 

1488 (6996) Stefan Vv. dărueșşte mânăsti- 
rei de la Voroneţ satul Vlădenii la Siret, care 
la cumpărat de la nepoţii lui Isaia Logef&- 
tul care poseda acest sat în puterea unut u- 
pic de la moşul Măriei Sale Alexandru Vo. (1) 

Suceava 15 Martie 1490 (6998). Stefan 
Vv. cumpără satul Pogoneștii pe Berlad de 
la nepoţii lui Pogănel pentru suma de 200 
zloți. tătăreşti și îi daŭ în mâna Domnului 
uricul ce Pa avut Pogănel de la moșii Mărire 
Sale, Ilieş şi Ștefan, când trătaii în pace. 

Mai cumpără de la nepoții lui Mihai și 
Ştefan Călin, satul Călineştii la Bârlad care 
ĉl posedaii în puterea unui uric dat de mo- 
sul Mărie: Sale Alexandru Vv. moşilor lor 
Stefan şi Mihai Călin pentru suma de 120 
zloți tătărești ....... 

Apoi dă satul Pogăneștii şi uricul de la 
Ilie şi Ștefan Vv. lui Toader, fratele lui 
German Pârcălabul de la care ia în schimb 
satul Toporâuţii peste Prut în ţinutul Cer- 
năuțului, care sat îl cumpărase German de 
la Stanciul şi de la fraţii lui, Ivanko şi Isaiko 
feciorii lui Fedcovici Starostici, nepoții lui 
Mihul Starostici cu preţ de 400 zloți tătă- 
reşti şi dă Toader Măriei Sale și uricele ce 
le are asupra aceste cumpărături. 

Asemine mai vând Sima cu fiii săi lui 


1) Wickenhauser. Geschichte der Klöster Woroneiz u. 
Putna I, B, 2-tes Heft. Pag. 103. 


Stefan Vv. jumětate satul Grigoreșştii de jos 
la Siret pentru 125 galbeni ungurești și aŭ 
mai dat în mâna Măriei Sale uricele ce le 
aveai de la Moşul Măriei Sale Alexandru 
Vo. asupra acestui sat. 

Asemine aŭ mai vândut panul Iori Şer- 
bici şi panul Petru Grigorescul lui Ştefan 
Vv. a doua jumătate din satul Grigoreştii de 
sus pentru 350 zloți tătăreşti şi aŭ mai dat 
în mâna Măriei Sale cele două urice care le 
aveaŭ prin cumpărarea acestei părți din Sa- 
tul Grigoreşti? de la moşii Mărtei Sale de 
la Ștefan Vv. şi de la Petru Vo. 

Asemine aŭ vândut Stanciul cu fraţii lui, 
Ivanko şi Isaiko, fiii lui Fedko  Starostici, 
nepoţii lui Mihul Starostescul, a lor dreaptă 
ocină din uricul strămoșului lor Jurj Fra: 
tovski şi a moșului lor Mihul Starostici, lui 
Stefan Vv. trei sate pe Suceava anume Fră- 
tăuţii unde eraii curţile strămoșului lor Jurj 
din Fratov şi a bunului lor Mihul Starostici 
şi mai sus Botășanii şi Climăuţii. 

(Jurj Fratovski a fost boier în sfatul lui 
Alexandru cel Bun şi după moartea acestui 
îl vedem figurând în uricele fraţilor Ilie şi 
Stefan)(1). 

Vaslui Martie 1481 (6989). Stefan Vv. în- 
tăreşte vândarea tăcută de Pavel lodka, fiul 
lui Iodka celui bătrân, a dreptei lui ocini 
din uric adevărat ce aŭ avut tată-săii lodka 
de la moşul Măriei Sale Alexandru Vv., 
un sat mai sus de Derehlui, anume Hlibolka, 
care sat la vândut drept 300 zloți tătărești 
lui Stan, Iakim şi Andriaș Babici ....... 

Suceava 16 Martie 1490 (6998). Ştefan Vv. 
cumpără de la Bogdan din Voitin, şi de la 
fratele lui, Ivan, şi de la surorile lor Ilca și 
Muşa, copii lui German şi nepoţii lui Iaţko 
a lor dreaptă ocină din uricul fatăluă lor 
German, care-l aveaii de la moşul Mărtei 
Sale, Alexandru Vo. un sat anume Voiti- 
nul, unde era casa tatălui lor German şi a 
moşului lor Iațko (3) 

Suceava 13 Martie 1489 (6997). Stefan Vv. 
întărește vândarea tăcută de Nastea cu frate- 
seii Toma, şi cu soră-sa Ilca, feciorii lui Co- 
stea, toți nepoți lui Oană Vornicul, și Ana 
cu frate-sei Sima feciori lui Lazăr, iarăşi ne- 
pot lui Oană Vornicul, a dreptei lor ocini 


1) Wickenhauser. Ibid. Pag. 169. 
2) Wickenhauser. Ibid. Pag. 201. 
3) Ibidem. Ibidem Pag. 179. 

din uricul moşului lor Oană Vornicul de la 
mosul Mărie: Sale Alexandru Vodă, o bu- 
cată de pămînt din hotarul Alboteștilor pe 
gura Săratei, un loc de sat care laŭ vendut 
lui Lupe Armașul. (1) ei ai A a 

9 Novembre 1517 (7026). Ştefan Vv. în- 
tăreşte lui Gavril Visternicul, dania mătușşei 
sale Anușcăi, fiicei lui Toader, pe jumătate 
satul Bereştii, partea de jos, împreună cu uri- 
cul sfânt vepausatuluy părinte a Măriei-Sale 
pe acea jumătate de sat, şi dania mătușşei 
sale Anuşcăi, fiicei Marușcăi, nepoatei lui 
Mihail Mişici dou& sate anume: Mihăilăuţii 
la Siret unde era jude Petrica şi un al doilea 
sat la gura Rudei, anume Mihucenii cu tot 
hotarul şi cu uricele ce bunul eï Mihail Mi- 
şici poseda de la Alexandru Vv. şi de la Şte- 
fan Vv. și de la Bogdan Vv. tatăl Măriei- 
Sale G) s e p e ae a co ca e e 

In unele din documentele resumate aicea, 
vedem proprietari de sate văndându-le în tim- 
pul lui Ştefan cel Mare pe baza unui uric 
datând de la Alexandru cel Bun. Iar în al- 
tele, spre exemplu în cel de pe urmă, vedem 
citat un şir de urice de la mai mulţi Domni, 
ceea ce ne probează că cei d'ânteii n'aveai 
alte urice decât acel primitiv de la Alexan- 
dru cel Bun, căci alt-fel le-ar fi citat pe toate 
şi ef. De vreme ce între Alexandru cel Bun 
şi Ştefan cel Mare au domnit Ilie, apoi Ilie 
şi Ștefan împreună, pe urmă Ştefan singur, 
iar după el succesiv Roman II, Petru II, Ale- 
xandru II, Bogdan II şi Petru III Aaron, şi 
de oare-ce vedem că în uricele de care vor- 
bim nu se face nici o menţiune de vre un 
uric a unui din acești Domni, confirmând 
dania sai întărirea primitivă a lui Alexandru 
cel Bun, conchidem că: 

Întărirea de către fie-care Domn noi, a 
uricelor de danie şi de întărire anterioare nu 
era obligatorie, ci facultativă. 

Găsim în această privinţă un exemplu 
foarte instructiv în documentele publicate de 
D-l Ulianitzki. 

Mihul sai Mihail Logofătul, fiul preotului 
Iuga, nu numai că cerea de la aproape fie- 
care domn noŭ întărirea numeroaselor sale 
sate (3), dar mai cerea âncă căte odată de la 


1) Hăşdeii. Archiva Istorică. I. 1. 154. 

2) Wickenhauser Geschichte der Klöster Woronetz u. 
Putna. I. B, 2-tes Heft. pag. IQI. 

3) Ulianitzki. Op. cit. No. 56. No. 73, No. 76. 


același domn o a doua întărire pentru pro- 
prietăţi deja confirmate de dînsul. (1) Şi fap- 
tul este foarte ușor de explicat. 

Cu excepțiunea lui Roman II și Bogdan II, 
la cari nu-l vedem în funcție, aflăm pe Mi- 
hail Logotătul în slujbă, şi în favoare la toţi 
Domnii ce aŭ domnit de la moartea lui Ale- 
xandru cel Bun şi până la suirea pe tron a 
lui Stefan cel Mare. Toţi îl numesc: «al no- 
stru cinstit şi credincios boier», şi toți îl mi- 
luesc cu câte ceva. (2) Războaiele și dușmă- 
niele dintre Domni nu împedică pe Mihail să 
adune sate peste sate, și vedem chiar pe Şte- 
fan cel Mare numindu-l al seii «cinstit şi cre- 
dincios boier» (3), de şi fusese în sfatul lui 
Petru Aaron care, precum se ştie, tăiase ca- 
pul lut Bogdan II, tatăl lui Ştefan cel Mare. 

Pentru a-și fi păstrat în asemenea împre- 
jurări posiţiunea şi averea, trebuia ca Mihail 
Logofătul sai să fi fost dotat de talente ex- 
cepţionale, cari-l făcea indispensabil Dom- 
nilor, sai să fi fost un model de curtesan, 
sai chiar poate și una şi alta. 

“In ori ce cas, la fie care schimbare de Dom- 
nie, el era în pericol să-și peardă toată ave- 
rea, căci era o ocasiune favorabilă pentru 
dușmanii lui să-l păgubească căutându-i pri- 
cină pe drept saii pe nedrept. Se ştie că la 
fie-care schimbare de domnie, procese deja 
judecate în ultimă instanță, puteaii să înceapă 
din noŭ, cum i se întâmplase chiar lui Mi- 
hail Logofătul când, sub Petru II, la 1447 
(6956) Septembre (4), îl trase în judecată Stan 
Poiană pentru două sate la gura Studenţi, 
ce fusese confirmate Preotului Iuga şi lui Mi- 
hail âncă de la 1439 (6947, Iulie), de Dom- 
nii Ilieş și Stefan. (5) Dacă mai considerăm 
că arbitrariul juca un rol de căpetenie în ju- 
decăţi, vom găsi foarte natural ca un om ru- 
dent, cum trebuia să fie Mihail Logofătul, la 
fie-care domnie nouă să fi căutat s'apuce îna- 
intea duşmanilor, pentru a dobândi de la 
Vodă confirmarea posesiunilor lui, făcând ast- 
fel adversarilor sei ori-ce revendicare impo- 
sibilă în timpul acelei Domnii. 

Credem că nu greşim afirmând că, faptul 
confirmărilor repetate pentru același obiect 


1) Ulianitzki. Op. cit. cuf. No. 56 şi No. 59. 
2) Ibid. No. 48, 54, 55, 56, 59, 65, 73, 76. 
3) Ibid. No. 36, 87, 89, 90. | 

4) Ulianitzki. Op. cit. pag. 71, No. 65. 

5) Ulianitzki. Op. cit. No. 52, pag. 57. 

trebue atribuit nesicuranţei, izvorând din fa- 
cultatea de a reîncepe din noi, la fie-care 
schimbare de Domn, judecăţile hotărite în 
ultimă instanță în timpul domnielor anteri- 
oare. Dacă vom ţine seamă de partea ce 
trebuia să aibă în acele procese arbitrariul 
şi părtinirea, precum și de pornirea nea- 
mului nostru spre judecăţi, vom putea săne 
dăm lesne cont de importanța ce o avea con- 
firmarea dobândită de la noul Domn. Şi a- 
ceastă nouă confirmare nu era mai puţin im- 
portantă pentru acei cari presupuneau că sunt 
amenințați de vre o revendicațiune, decât 
pentru acei ce se temeaii de vre o denun- 
ţare care ar fi putut trage după sine confis- 
carea averei lor pentru causă de înaltă trădare. 

Cel-lalt argument întrebuințat pentru a pro- 
ba că prin urice Domnii nu conferaii pro- 
prietăţi depline, ci numai un fel de usufruct, 
este că ar fi fost nevoe de întărirea dom- 
nească pentru ori-ce act de vândare, de schimb 
saii de împărţire a unei proprietăți terito- 
riale. 

Admițênd că, întradevăr formalitatea în- 
tărirei Domnești să fi fost indispensabilă pen- 


tru validitatea actului, nu vedem pentru ce 


obligațiunea acestei formalități ar vătăma i- 
dea unci proprietăţi depline. 
Astădi n'ar cumpăra nimeni o moşie fără 


ca să meargă să transcrie actul la Tribunal 
şi Statul n'ar recunoaște transmiterea pro- 
prietăței până a nu se aquita la casierie taxa 
de transmitere. 

Este vederat că această formalitate, dacă 
a fost vre-o dată obligatorie, n'a fost decât 
o măsură fiscală. 

Constatând că în veacurile al XVIllea și 
al XVllllea numai era usitată decât pentru 
proprietăţi mari, de oare ce cunoaştem o mul- 
time de acte de vendare de pămînturi ce n'a 
fost confirmate de Domn,(1) s'ar putea chiar 
crede că a fost tot-d'auna facultativă. Cu 
bună seamă însă că aceleași cause cari fă: 
ceai pe proprietari să caute la schimbarea 
Domniei o nouă confirmare a proprietăţilor 
lor, făceai pe cumpărătorii de pămint să 
nu-şi dea banii în deobște decât înaintea ma- 
gistratului suprem al țţărei: Domnul. 

Conchidem deci că posesiunile teritoriale 
dobândite prin uric domnesc de danie sai 
de întărire, eraii niște proprietăţi definitive 
ce puteaii fi luate înapoi de Domnie numai 
în casul de înaltă trădare. 


1) Vedi între altele Hășdeu, Archiva Vol. I, 1, Pag. 
46, 71, 86, 105. Vol. III. Pag. 209, 248, 264, 265. 

Codrescu, Uricar IX. Pag. 493. X. Pag. 71, 72, 73, 
77, 70, 230. Wickenhauser. Bochotin. Pag. 69, No. V, 
VI, VII, Pag. 81. No. XIX. 


RADU ROSETTI. 


